নূরজাহান বেগম মুক্তা

নূরজাহান বেগম মুক্তা (জন্ম: ১ ডিসেম্বর ১৯৬৫) হলেন বাংলাদেশের একজন আইনজীবী ও রাজনীতিবিদ। তিনি দশম জাতীয় সংসদ নির্বাচনে সংরক্ষিত নারী আসন-৪২ থেকে জাতীয় সংসদ সদস্য ছিলেন। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” নির্বাচিত হন। নূরজাহান বেগম মুক্তা ১৯৬৫ সালের ১ ডিসেম্বর চাঁদপুর জেলার হাজীগঞ্জ উপজেলার ছয়ছিলা গ্রামে জন্মগ্রহণ করেন। চাঁদপুর জেলাতেই উচ্চ মাধ্যমিক পর্যন্ত লেখাপড়া করেন। পরে তিনি ঢাকা বিশ্ববিদ্যালয়ের আইন বিভাগে ভর্তি হন। সেখান থেকে যথাক্রমে এলএলবি ও এলএলএম ডিগ্রি অর্জন করেন। মুক্তার পিতা আবুজাফর মোহাম্মদ মঈনউদ্দিন। পেশায় একজন আইনজীবী ও রাজনীতিবিদ ছিলেন। ১৯৭৩ সালে বাংলাদেশের প্রথম জাতীয় সংসদ নির্বাচনে মঈনউদ্দিন সংসদ সদস্য নির্বাচিত হন। তিনি ৬ দফা আন্দোলন , ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ স্বাধীনতা উত্তর দেশ পুনর্গঠনে দায়িত্ব পালন করেন। মঈনউদ্দিনে পরিবারের ছয় সন্তানের মধ্যে নূরজাহান বেগম মুক্তা সবার বড়। বাবার কাছ থেকেই মুক্তা আইনি পেশা ও রাজনীতির দীক্ষা পান। মুক্তা নব্বইয়ের দশকে বাংলাদেশে স্বৈরাচার বিরোধী আন্দোলনে ছাত্রলীগের হয়ে সক্রিয়ভাবে অংশ নেন। ছাত্রজীবনে ঢাকা বিশ্ববিদ্যালয় সামসুন নাহার হলের সাধারণ সম্পাদক ছিলেন। তিনি তৎকালীন হল ছাত্রলীগের অসংগঠিত কমিটিকে সংগঠিত করতে বিশেষ ভূমিকা পালন করেন। পরবর্তীতে ছাত্রলীগের কেন্দ্রীয় (সুলতান-রহমান) কমিটির কার্যনির্বাহী সদস্য হয়ে স্বৈরাচার বিরোধী আন্দোলনে অংশ নেন। তৃণমূল রাজনীতিতে মুক্তা হাজীগঞ্জ উপজেলা আওয়ামী লীগের আইনবিষয়ক সম্পাদক, চাঁদপুর জেলা যুব লীগের মহিলা বিষয়ক সম্পাদক, চাঁদপুর জেলা মহিলা আওয়ামী লীগের সভাপতি, কেন্দ্রীয় মহিলা আওয়ামী লীগের আন্তর্জাতিক সম্পাদক হিসেবে দায়িত্ব পালন করেন। মুক্তা ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে চাঁদপুর জেলার জন্য নির্ধারিত সংরক্ষিত নারী আসন-৪২ নং আসন থেকে ১ম বারের মতো সংসদ সদস্য নির্বাচিত হন। জাতীয় সংসদে মুক্তা বাংলাদেশে নারীদের সিজারিয়ান সমস্যা, শিক্ষার্থীদের বেশি বই বহন সমস্যা, নিরাপদ খাবারসহ একাধিক জাতীয় ইস্যুতে বক্তব্য রাখেন। মুক্তা বাংলাদেশের সুপ্রিম কোর্টের সহকারী এটর্নি জেনারেল এবং ডেপুটি এটর্নি জেনারেলের দায়িত্ব পালন করেন। ২০১০ সালে আন্তর্জাতিক অপরাধ ট্রাইব্যুনালের প্রসিকিউটর হিসেবে নিযুক্ত হন। এর আগে তিনি এক এগারোর সময় আওয়ামী লীগ সভানেত্রী আটক হলে তার আইনজীবী দলের সাথে মুক্তা কাজ করেন। জাতীয় সংসদের সদস্য থাকাকালিন সময়ে মুক্ত ৫ বছরে চাঁদপুরের হাজীগঞ্জ ও শাহরাস্তি উপজেলায় ৫ শতাধিক করে ১হাজার উঠান বৈঠক করেন। এসব বৈঠকে নারী নির্যাতন, বাল্যবিবাহ ও মাদক বন্ধে এলাকার নারী-পুরুষদের সচেতন করা হয় । প্রতিবন্ধী, বয়স্ক, বিধবা ভাতাসহ ওইসব উপজেলা দরিদ্র মানুষদের জন্যে একাধিক প্রকল্প বাস্তবায়ন করেন। ১০ম জাতীয় সংসদ নির্বাচন - ২০১৪ বাংলাদেশের জাতীয় সংসদের সদস্যদের তালিকা "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১৮।  "৪৮ নারী এমপি বিনা প্রতিদ্বন্দ্বিতায় নির্বাচিত"। বাংলানিউজটোয়েন্টিফোর.কম অনলাইন। ১৯ মার্চ ২০১৪। সংগ্রহের তারিখ ২৪ জানুয়ারি ২০১৮।  "Constituency 342_10th_Bn"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১৮।  "পাঁচ বছরে এক হাজার উঠান বৈঠক করেছি — নূরজাহান বেগম এমপি"। দৈনিক ইত্তেফাক। ২৬ ডিসেম্বর ২০১৯। ২৫ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৯।  "অ্যাডঃ নূরজাহান বেগম মুক্তা সংরক্ষিত মহিলা আসনের এমপি মনোনিত"। চাঁদপুর নিউজ অনলাইন। ৮ মার্চ ২০১৪। সংগ্রহের তারিখ ২৪ জানুয়ারি ২০১৮।  "Jonotontro Gonotontro with Samia Rahman (জনতন্ত্র গণতন্ত্র) 23rd Dec.19 on NEWS24"।  "চাঁদপুর-৫: উন্নয়নের জন্য আ'লীগের প্রার্থী হতে চান নূরজাহান মুক্তা"। দৈনিক যুগান্তর। ২৬ ডিসেম্বর ২০১৯। সংগ্রহের তারিখ ২৫ ডিসেম্বর ২০১৯।  "বাংলাদেশের সংসদ নির্বাচনের ইতিহাস"। ডয়েচ ভেল অনলাইন। ৩১ ডিসেম্বর ২০১৫। সংগ্রহের তারিখ ২৪ জানুয়ারি ২০১৮।  "বাংলাদেশের জাতীয় সংসদ নির্বাচন ১৯৭৩-২০১৪"। সিএসবি নিউজ অনলাইন। ১৪ আগস্ট ২০১৬। ১৮ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১৮।  "রাজনীতির বাইরে আমার স্বপ্ন নেই : মুক্তা"। এনটিভি অনলাইন। ২৮ জুলাই ২০১৭। ১৯ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১৮।  মাননীয় সংসদ সদস্য নূরজাহান বেগম ওয়েব্যাক মেশিনে আর্কাইভকৃত ২০২৩-১০-০৯ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০১-২৭ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা। উইকিমিডিয়া কমন্সে নূরজাহান বেগম মুক্তা সংক্রান্ত মিডিয়া রয়েছে।